אגוסטה וסטלנד

אגוסטה וסטלנד (באנגלית: AgustaWestland) הייתה חברה רב-לאומית אנגלו-איטלקית שפיתחה וייצרה מסוקים. החברה הוקמה ביולי 2000 על ידי מיזוג חברת וסטלנד הבריטית (בבעלות GKN) וחברת אגוסטה האיטלקית (בבעלות פינמכניקה) לכדי תאגיד רב-לאומי, כאשר שיתוף הפעולה בין שתי החברות החל כבר ב-1981 הקמת פרויקט 'EH תעשיות' (EHI) המשותף לפיתוח האגוסטה וסטלנד AW101 (נקרא תחילה EH101). אחרי המיזוג בין השתיים פיתחה החברה מספר דגמי מסוקים לשוק האזרחי והצבאי; בהם ייצור ברישיון של מסוק הקרב האגוסטה וסטלנד אפאצ'י, מסוקי תובלה בינוניים כגון הווסטלנד לינקס והאגוסטה וסטלנד AW159 ויילדקט ומסוקי תובלה וסיור ימיים כגון האגוסטה וסטלנד AW101 והאגוסטה וסטלנד AW189. בשנת 2004 רכשה פינמכניקה את חלקה של GKN בחברה והפכה כך לבעלת השליטה הבלעדית, בשנת 2016, חברת לאונרדו (לשעבר פינמכניקה) מיזגה את אגוסטה וסטלנד לתוכה בתור מחלקת המסוקים שלה ('לאונרדו מסוקים'). מוצרים עיקריים קישורים חיצוניים אתר האינטרנט הרשמי של אגוסטה וסטלנד